
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2755 

15 Οκτωβρίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Προϋποθέσεις κράτησης στις Αγροτικές Φυλακές 
και στην Κεντρική Αποθήκη Υλικού Φυλακών 


(Κ.Α.ΥΦ.). 1 

Έγκριση της τροποποίησης και συμπλήρωσης του 
Κανονισμού Εσωτερικής Υπηρεσίας του Εφετεί- 
ου Πειραιά, που επήλθε με την υπ’ αριθμ. 4/2014 

απόφαση της Ολομέλειας αυτού. 2 

Έγκριση της τροποποίησης και διόρθωσης του Κα¬ 
νονισμού Εσωτερικής Υπηρεσίας του Πρωτοδικεί¬ 
ου Θεσσαλονίκης, που επήλθε με την υπ’ αριθμ. 
5/2014 απόφαση της Ολομέλειας αυτού. 3 


ΑΠΟΦΑΣΕΙ Σ 

Αριθμ. 81630 (1) 


Τροποποίηση της υπ’ αριθμ. 63021/12-7-2012 (Β' 2124) 
υπουργικής απόφασης «Προϋποθέσεις κράτησης στις 
Αγροτικές Φυλακές και στην Κεντρική Αποθήκη Υλι¬ 
κού Φυλακών (Κ.Α.Υ.Φ.)».. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 

ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις των άρθρων 8. 9 και 19 παρ. 3 του 
Ν.2776/1999 «Σωφρονιστικός Κώδικας» (Α'291). 

2) Την απόφασή μας υπ’ αριθμ. 63021/12-7-2012 «Προ¬ 
ϋποθέσεις κράτησης στις Αγροτικές Φυλακές και στην 
Κεντρική Αποθήκη Υλικού Φυλακών (Κ.Α.Υ.Φ.)» (Β' 2124). 

3) Την πρόταση του Κεντρικού Επιστημονικού Συμβου¬ 
λίου Φυλακών (Κ.Ε.Σ.Φ.). σύμφωνα με το με ημερομηνία 
6 Οκτωβρίου 2014 πρακτικό συνεδριάσεως αυτού. 

4) Την ανάγκη αποσυμφόρησης, λόγιο υπερπληθυσμού 
κρατουμένων, των γενικών καταστημάτων κράτησης 
και την ενίσχυση του θεσμού και της λειτουργίας των 
Αγροτικών Καταστημάτων Κράτησης και της Κεντρικής 
Αποθήκης Υλικού Φυλακών (Κ.Α.Υ.Φ.) για την εύρυθμη 
και απρόσκοπτη λειτουργία τους. 

5) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αντικαθιστούμε την περίπτωση α' της παραγράφου 1 της 
υπ’ αριθμ. 63021/12-7-2012 (Β 2124) απόφασής μας, ως εξής: 


«α) Έχουν ποινή ή συνολικές ποινές φυλάκισης ή κά¬ 
θειρξης μέχρι 7 έτη.» 

Κατά τα λοιπά, ισχύει η υπ’ αριθμ. 63021/12-7-2012 (Β' 
2124) υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2014 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ. απόφ. 34/2014 (2) 

Έγκριση της τροποποίησης και συμπλήρωσης του Κα¬ 
νονισμού Εσωτερικής Υπηρεσίας του Εφετείου Πει¬ 
ραιά, που επήλθε με την υπ’ αριθμ. 4/2014 απόφαση 
της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 15 Σεπτεμβρίου 2014, ημέρα Δευτέρα και ώρα 
ΙΟ.ΟΟ', στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988), όπως 
ισχύει σήμερα, Ολομέλεια σε Συμβούλιο, στην οποία 
έλαβαν μέρος οι: 1) Αθανάσιος Κουτρομάνος, Πρόεδρος 
του Αρείου Πάγου, 2) Ιωάννης Σίδερης, 3) Δήμητρα Πα- 
ναντωνοπούλου, 4) Νικόλαος Λεοντής, 5) Σπυρίδων Μι- 
τσιάλης, 6) Βιολέττα Κυτέα, 7) Γεώργιος Γεωργέλλης, 
8) Παναγιώτης Ρουμπής, Αντιπρόεδροι του Αρείου Πά¬ 
γου, 9) Ανδρέας Δουλγεράκης, 10) Κωνσταντίνος Φρά- 
γκος, 11) Νικόλαος Πάσσος - Εισηγητής, 12) Αικατερίνη 
Βασιλακοπούλου - Κατσαβριά, 13) Ιωάννης Γιαννακόπου- 
λος, 14) Χρυσόστομος Ευαγγέλου, 15) Δημήτριος Κρά- 
νης, 16) Χριστόφορος Κοσμίδης, 17) Ευφημία Λαμπρο- 
πούλου, 18) Δημήτριος Κόμης, 19) Αντώνιος Ζευγώλης, 
20) Ασπασία Καρέλλου, 21) Γεράσιμος Φουρλάνος, 
22) Αργύριος Σταυράκης, 23) Ιωάννα Πετροπούλου, 
24) Στυλιανή Γιαννούκου, 25) Ειρήνη Κιουρκτσόγλου- 
Πετρουλάκη, 26) Εμμανουήλ Κλαδογένης, 27) Χρυσού- 
λα Παρασκευά, 28) Μαρία Γαλάνη-Λεοναρδοπούλου, 
29) Μιχαήλ Αυγουλέας, 30) Βασίλειος Καπελούζος, 
31) Παναγιώτης Χατζηπαναγιώτης, 32) Ιωσήφ Τσαλαγα- 

νίδης, 33) Πόνος Πετρόπουλος, 34) Ευγενία Προγάκη, 
35) Αγγελική Αλειφεροπούλου, 36) Ασπασία Μαγιάκου, 
37) Χαράλαμπος Καλαματιανός, 38) Γεώργιος Λέκκας, 
39) Αθανάσιος Καγκάνης, 40) Ειρήνη Καλού, 41) Δημήτρι- 
ος Χονδρογιάννης, 42)Αρτεμισία Παναγιώτου, 43) Χαρά¬ 
λαμπος Μαχαίρας, 44)Σοφία Ντάντου, 45) Παναγιώτης 
Κατσιρούμπας, 46) Χρήστος Βρυνιώτης, 47) Δημήτριος 
Γεώργας, 48) Δημήτριος Τζιούβας και 49) Ιωάννης Μαγ- 
γίνας, Αρεοπαγίτες. 

Κωλύονται και δεν παρέστησαν οι λοιποί Αντιπρόε¬ 
δροι του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου 
Ευτέρπη Κουτζαμάνη και η Γραμματέας της Ολομέλει¬ 
ας Μάρθα Ψαραύτη, Προϊσταμένη της Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 60 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι, από τους 71 υπη- 
ρετούντες Δικαστές, είναι παρόντες οι αναφερόμενοι 
στην αρχή της παρούσας σαράντα εννέα (49), δηλαδή 
είναι παρόντα περισσότερα από τα μισό μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της 
συνεδρίασης. 

Η Ολομέλεια του Αρείου Πάγου συγκλήθηκε νομίμως, 
με την από 8-9-2014 έγγραφη πρόσκληση του Προέδρου 
του Αρείου Πάγου προς τους υπηρετούντες στον Αρειο 
Πάγο δικαστικούς λειτουργούς (άρθρο 14 παρ. 2 εδ. α' 
ν. 1756/1988, όπως αντικ. από το άρθρο 3 παρ. 1 του 
ν. 1868/1989), προκειμένου να αποφασίσει για την έγκρι¬ 
ση ή μη της υπ’ αριθμ. 4/2014 απόφασης της Ολομέλειας 
του Εφετείου Πειραιά, η οποία διαβιβάσθηκε με το υπ’ 
αριθμ. 900/30-6-2014 έγγραφο της Διευθύνουσας το 
Εφετείο Πειραιώς, Κλεονίκης Θεοδωροπούλου, Προέ¬ 
δρου Εφετών, το οποίο έχει ως ακολούθως: «Σας υπο¬ 
βάλλομε ακριβές αντίγραφο της 4/2014 απόφασης της 
Ολομέλειας του Εφετείου Πειραιώς». 

Ο Εισηγητής - Αρεοπαγίτης Νικόλαος Πάσσος, αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο της Διευθύνουσας το Εφετείο Πειραιώς 
και β. την υπό κρίση υπ’ αριθμ. 4/2014 απόφαση της Ολο¬ 
μέλειας του ως άνω Εφετείου, εισηγήθηκε την έγκριση 
της τροποποίησης και συμπλήρωσης του Κανονισμού 
Εσωτερικής Υπηρεσίας του, σύμφωνα με την υπ’ αριθμ. 
4/2014 απόφαση της Ολομέλειάς του, όπως αναφέρεται 
στο σκεπτικό της παρούσας. 

Η Εισαγγελέας του Αρείου Πάγου Ευτέρπη Κουτζα¬ 
μάνη, αφού ανέπτυξε την πρότασή της, η οποία ήταν 
σύμφωνη με την άποψη του Εισηγητή, στη συνέχεια, 
αποχώρησε από την Ολομέλεια, σύμφωνα με το άρθρο 
14 παρ. 1 εδ. γ' του ν. 1756/1988, όπως αντικ. με το άρθρο 
4 παρ. 1 του ν. 3388/2005. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρθρου 
17 του Ν. 1756/1988 «Κώδικας οργανισμού δικαστηρίων 
και κατάστασης δικαστικών λειτουργών», όπως ισχύει 
μετά την αντικατάστασή του με το άρθρο 86 § 2 του 


Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαίω¬ 
μα συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και, αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων, 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Εφε¬ 
τείου Πειραιώς, με την υπ’ αριθμ. 4/2014 απόφασή της, 
τροποποιεί και συμπληρώνει τον ισχύοντα Κανονισμό 
Εσωτερικής Υπηρεσίας του ως άνω Εφετείου, ο οποίος 
καταρτίστηκε με την υπ' αριθμ. 2/1990 απόφαση της 
Ολομέλειάς του, όπως τροποποιήθηκε στη συνέχεια, 
με τις υπ' αριθμ. 2/1994, 6/1996, 1/1997, 3/1998, 5/1998, 
3/1999, 2/2000, 5/2000, 4/2001, 3/2002, 1/2004, 2/2007, 
1/2011, 2/2012 και 3/2013 αποφάσεις της ίδιας Ολομέ¬ 
λειας. Συγκεκριμένα: Α. Τροποποιεί την παράγραφο 3 
του άρθρου 1 του ισχύοντος Κανονισμού, ως προς τον 
ορισμό του Προέδρου του Τμήματος Βουλευμάτων και 
Β. τροποποιεί και συμπληρώνει το δεύτερο μέρος αυτού, 
που αφορά την οργάνωση και λειτουργία της Γ ραμμα¬ 
τείας του Εφετείου Πειραιώς. 

Ειδικότερα, όπως προβλέπεται στην παράγραφο 3 του 
άρθρου 1 του ισχύοντος Κανονισμού Εσωτερικής Υπηρε¬ 
σίας του Εφετείου Πειραιά, «3. Στο Εφετείο λειτουργεί 
και τμήμα βουλευμάτων. Το τμήμα αυτό συγκροτείται, 
εκτός από τον Πρόεδρό του, από τους Εφέτες των πο¬ 
λιτικών τμημάτων, οι οποίοι ασκούν παραλλήλως τα δύο 
καθήκοντα. Πρόεδρος του τμήματος βουλευμάτων είναι 
ο αρχαιότερος των Προέδρων Εφετών, που υπηρετεί 
κάθε φορά στο Εφετείο, εξαιρουμένων του Διευθύνοντα 
το Εφετείο και των Προέδρων των πολιτικών τμημά¬ 
των...». Ενόψει των εκτεθέντων, σε συνδυασμό με α)τον 
αριθμό των οργανικών θέσεων των Προέδρων Εφετών 
στο Εφετείο Πειραιώς, που ανέρχεται στις οκτώ (8) και 
β)την απρόσκοπτη λειτουργία του τμήματος βουλευ¬ 
μάτων, υπό το νεώτερο Πρόεδρο Εφετών, για χρονικό 
διάστημα μεγαλύτερο των 35 ετών μέχρι το έτος 2012, 
οπότε και τροποποιήθηκε η σχετική διάταξη του κανο¬ 
νισμού, η Ολομέλεια του εν λόγω Εφετείου έκρινε ότι 
για την ομαλή και αποτελεσματική λειτουργία του τμή¬ 
ματος βουλευμάτων, πρέπει αυτό (τμήμα βουλευμάτων) 
με τον Πρόεδρό του να αποσυνδεθούν από τον αριθμό 
των πολιτικών τμημάτων του Εφετείου (τα οποία αυξο- 
μειώνονται αναλόγως του αριθμού των υποθέσεων που 
εκκρεμούν ενώπιον τους), καθώς και από την αρχαιότη¬ 
τα των υπηρετούντων σε αυτά Προέδρων, ώστε, κατά 
τροποποίηση της αντίστοιχης διάταξης του κανονισμού 
εσωτερικής υπηρεσίας του Εφετείου, ο Πρόεδρος του 
τμήματος βουλευμάτων να είναι ο νεώτερος (κατά την 
αρχαιότητα) Πρόεδρος Εφετών που υπηρετεί κάθε φορά 
στο Εφετείο Πειραιώς. 

Περαιτέρω, η Ολομέλεια του Εφετείου Πειραιώς, έκρι¬ 
νε ότι, με την εγκατάσταση του συστήματος μηχανορ¬ 
γάνωσης στο Εφετείο και την έναρξη εφαρμογής του 
προγράμματος, από 1-11-2013, στα τμήματα εκκαθάρισης 
ποινών, ποινικού αρχείου και ποινικού τμήματος της 
Γ ραμματείας του Εφετείου, επήλθε σύγχυση σε ορισμέ- 

να αντικείμενα εργασιών τους, έτσι όπως αυτά προσ¬ 
διορίζονται με τον ισχύοντα Κανονισμό Εσωτερικής 
Υπηρεσίας. Συγκεκριμένα «η τήρηση του βιβλίου κατα- 
χωρήσεως των καθαρογραμμένων και δημοσιευομένων 
αποφάσεων», η οποία, κατά τον ισχύοντα κανονισμό 
υπάγεται στο τμήμα εκκαθάρισης των ποινών, μετά την 
έναρξη εφαρμογής του συστήματος μηχανοργάνωσης, 
αντικαταστάθηκε με την ηλεκτρονική καταχώριση των 
ποινικών αποφάσεων στο ειδικό βιβλίο, η οποία πραγ¬ 
ματοποιείται πλέον αυτόματα, όταν ο γραμματέας της 
έδρας του ποινικού τμήματος, ο οποίος συνέταξε τα 
σχετικά πρακτικά της απόφασης, παραλαμβάνει ηλε¬ 
κτρονικά από τον Πρόεδρο την ήδη ηλεκτρονικά πα- 
ραδοθείσα σε αυτόν απόφαση, προκειμένου να γράψει 
το σκεπτικό της και να υπογράφει από τον τελευταίο. 
Επίσης, ο ίδιος γραμματέας της έδρας του ποινικού 
τμήματος, δεν αρκεί πλέον να θέσει τη σφραγίδα καθα- 
ρογραφής πάνω στο πρωτότυπο της απόφασης, αλλά 
απαιτείται να εκδώσει βεβαίωση εγγραφής της στο 
οικείο βιβλίο, η οποία ενσωματώνεται στο πρωτότυπο 
της απόφασης, ενώ στη συνέχεια παραδίδει αυτό (πρω¬ 
τότυπο της απόφασης) στο τμήμα του ποινικού αρχείου, 
προς αρχειοθέτηση, με αντίστοιχο δελτίο αποστολής, 
που εκδίδει και διαβιβάζει τη σχετική δικογραφία στην 
Εισαγγελία, μέσω αρχείου, με άλλο δελτίο. Έτσι, τα 
τμήματα ποινικού αρχείου και εκκαθάρισης ποινών, 
από την έναρξη εφαρμογής του προγράμματος μηχα¬ 
νογράφησης την 1-11-2013, έπαυσαν να ασχολούνται με 
τις εργασίες αποστολής δικογραφιών στην Εισαγγε¬ 
λία Εφετών Πειραιώς μετά τις ανάλογες ενέργειες από 
τους γραμματείς του ποινικού τμήματος, οι οποίες, κατά 
τον ισχύοντα κανονισμό, υπάγονται στο τμήμα ποινικού 
αρχείου, καθώς και με τις εργασίες καταχώρισης των 
σχετικών αποφάσεων στο ειδικό βιβλίο με τη σχετική 
περί τούτου ενημέρωση των ενδιαφερομένων και γενικά 
της διακίνησης των ποινικών δικογραφιών, όταν έχουν 
ασκηθεί ένδικα μέσα, στην Εισαγγελία, που υπάγονται, 
κατά τον ισχύοντα κανονισμό, στο τμήμα εκκαθάρισης 
των ποινών, αλλά οι εργασίες αυτές πραγματοποιούνται 
έκτοτε από τους γραμματείς έδρας του ποινικού τμήμα¬ 
τος. Επίσης, από τους ίδιους γραμματείς του ποινικού 
τμήματος εκτελούνται και οι εργασίες που απαιτούνται 
για τη διεκπεραίωση της διαδικασίας αμοιβής των αυτε- 
παγγέλτως διοριζομένων από το δικαστήριο δικηγόρων 
(παροχή πληροφοριών, συλλογή δικαιολογητικών των 
αιτήσεων των δικαιούχων δικηγόρων, διαβίβαση αυτών 
στο Υπουργείο Δικαιοσύνης κ.λπ. - σχετ. άρθρα 12-15 
ν.3226/2004, κοινή υπουργική απόφαση 67506/8-8-2012), 
καθώς και εκείνες που σχετίζονται με την έκδοση δια¬ 
τάξεων διόρθωσης των πρακτικών ποινικών αποφάσεων 
κατ’ άρθρο 145 Κ.Π.Δ., όπως ήδη ισχύει (κλήσεις διαδίκων, 
καθαρογραφή διατάξεων κλπ.). Για την εκτέλεση των 
ως άνω εργασιών, με τις οποίες βαρύνεται επιπλέον το 
ποινικό τμήμα, πρέπει να λειτουργήσει σε αυτό γραφείο 
γραμματείας ποινικού τμήματος, υποστηριζόμενο από 
ένα ακόμη υπάλληλο, εκτός των γραμματέων έδρας των 
ποινικών δικαστηρίων, προκειμένου οι τελευταίοι να μην 
επιβαρύνονται υπέρμετρα και να περιορίζονται, κατά 
το δυνατό, στα κύρια καθήκοντά τους, που αφορούν τη 
συμμετοχή τους στα ποινικά δικαστήρια, σύνταξη των 
πρακτικών, καθαρογραφή αποφάσεων, έκδοση αποσπα¬ 
σμάτων των ποινικών αποφάσεων, το δε γραφείο γραμ¬ 
ματείας, που θα λειτουργήσει στο ποινικό τμήμα, να 


επιμελείται της κίνησης όλων των ποινικών αποφάσεων 
και δικογραφιών, από την παράδοσή τους στο ποινικό 
τμήμα, μετά τη δημοσίευση των αποφάσεων στο τμή¬ 
μα εκκαθάρισης, μέχρι την παράδοση των αποφάσεων 
στο ποινικό αρχείο και την αποστολή των δικογραφιών 
στην Εισαγγελία Εφετών, τόσο σε επίπεδο διεκπεραίω¬ 
σης μέσω προγράμματος, (διακίνηση των αποφάσεων 
μαζί με τη δικογραφία προς τον Πρόεδρο για σκεπτικό, 
θεώρηση-υπογραφή, παραλαβή και καταχώριση των 
αποφάσεων στο ειδικό βιβλίο, εκτύπωση βεβαίωσης 
εγγραφής τους που ενσωματώνεται στο πρωτότυπο, 
διακίνηση των δικογραφιών προς την Εισαγγελία με 
δελτίο αποστολής ανάλογου του είδους της απόφασης, 
διαβίβαση του πρωτοτύπου των αποφάσεων στο αρ¬ 
χείο προς αρχειοθέτηση), όσο και σε επίπεδο παροχής 
πληροφοριών στους ενδιαφερομένους. Επιπλέον, στο 
γραφείο γραμματείας του ποινικού τμήματος η Ολο¬ 
μέλεια έκρινε ότι πρέπει να υπάγονται η μεταφορά και 
παράδοση των αποσπασμάτων των αποφάσεων στην 
Εισαγγελία, οι απαιτούμενες ενέργειες για την αμοιβή 
των αυτεπαγγέλτως διοριζομένων δικηγόρων, η κα¬ 
τάρτιση πινάκων για την εκκρεμότητα των ποινικών 
δικαστών και πινάκων διμήνου για την απασχόληση και 
παραγωγικότητά τους, καθώς και οι απαιτούμενες για 
την έκδοση διατάξεων διόρθωσης των πρακτικών ενέρ¬ 
γειες (κλήσεις διαδίκων, καθαρογραφή διατάξεων κ.λ.π. 

Τέλος, με την υπ’ αριθμ. 1/2011 απόφαση της Ολομέλει¬ 
ας του Εφετείου Πειραιώς, που τροποποίησε τον ισχύο- 
ντα κανονισμό λειτουργίας της εσωτερικής υπηρεσίας 
και της γραμματείας του Εφετείου Πειραιώς, συγκρο¬ 
τήθηκε αυτόνομο τμήμα Λογιστηρίου (8ο τμήμα Γραμ- 
ματείας), στο οποίο υπάγεται και το Ειδικό Γραφείο, 
που προβλέπεται στο άρθρο 64 παρ. 4 του ν.3900/2010 
και έχει το οριζόμενο στην ως άνω 1/2011 απόφαση 
της Ολομέλειας αντικείμενο. Ωστόσο, οι αποφάσεις, 
που εκδίδονται από την τριμελή διαχειριστική επιτροπή 
επιχορηγήσεων του άρθρου 64 ν.3900/2010, σε σχέση 
με τις εκάστοτε αναθέσεις προμηθειών και υπηρεσιών 
στους αναδόχους, εξακολουθούν να παίρνουν αριθμό 
από το βιβλίο πράξεων που τηρείται στη Γραμματεία 
του Εφετείου, με συνέπεια να προκαλείται δυσλειτουρ¬ 
γία των δύο τμημάτων. Γ ια το λόγο αυτό η Ολομέλεια 
έκρινε ότι για την εύρυθμη λειτουργία των τμημάτων, 
απαιτείται η τήρηση χωριστού βιβλίου αποφάσεων ανα- 
θέσεως προμηθειών και υπηρεσιών του ως άνω Ειδικού 
Γραφείου στο Λογιστήριο του Εφετείου, όπου και θα 
τηρείται το σχετικό αρχείο των αποφάσεων αυτών, το 
οποίο (βιβλίο) θα ανοίξει από 1-1-2015, καθόσον η τελευ¬ 
ταία πράξη ανάθεσης έχει αριθμό 67/10-4-2014. 

Κατόπιν τούτων, η Ολομέλεια του Δικαστηρίου τούτου, 
μετά από ανταλλαγή απόψεων μεταξύ των μελών της 
και την τήρηση της νόμιμης διαδικασίας, έκρινε ομόφω¬ 
να ότι για να εξασφαλιστεί η εύρυθμη λειτουργία της 
Γραμματείας του Εφετείου Πειραιώς πρέπει να εγκριθεί 
η γενομένη τροποποίηση και συμπλήρωση του Κανο¬ 
νισμού Εσωτερικής Υπηρεσίας του, όπως ειδικότερα 
αναφέρεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την υπ’ αριθμ. 4/5-6-2014 απόφαση της Ολο¬ 
μέλειας του Εφετείου Πειραιώς και την δί αυτής τρο¬ 
ποποίηση και συμπλήρωση του ισχύοντος Κανονισμού 
Εσωτερικής Υπηρεσίας του Εφετείου αυτού, ως ακο¬ 
λούθως: 

Α. Τροποποιεί την παράγραφο 3 του άρθρου 1 του 
ισχύοντος Κανονισμού, ως εξής: 

«Στο Εφετείο λειτουργεί και τμήμα βουλευμάτων. Το 
τμήμα αυτό συγκροτείται, εκτός από τον Πρόεδρό του, 
από τους Εφέτες των πολιτικών τμημάτων, οι οποίοι 
ασκούν παραλλήλως και τα δύο καθήκοντα. Πρόεδρος 
του τμήματος βουλευμάτων είναι ο νεώτερος (κατά αρ¬ 
χαιότητα) Πρόεδρος Εφετών, που υπηρετεί κάθε φορά 
στο Εφετείο Πειραιώς. Οι Εφέτες που προεδρεύουν στις 
συνεδριάσεις των ποινικών δικαστηρίων δεν θα ορίζο¬ 
νται ως εισηγητές για την έκδοση βουλευμάτων, εκτός 
αν ο Πρόεδρος του τμήματος κρίνει ότι η φύση και η 
σοβαρότητα της συγκεκριμένης υποθέσεως το απαιτεί». 

Β. Τροποποιεί και συμπληρώνει το δεύτερο μέρος του 
ισχύοντος Κανονισμού που αφορά την οργάνωση και 
λειτουργία της Γραμματείας του, ως εξής: 

I) ΤΜΗΜΑ ΛΟΓΙΣΤΗΡΙΟΥ (8ο Τμήμα): Εγκρίνει την τή¬ 
ρηση από 1-1-2015 χωριστού βιβλίου αποφάσεων αναθέ- 
σεως προμηθειών και υπηρεσιών του Ειδικού Γ ραφείου 
του άρθρου 64 ν.3900/2010 στο τμήμα Λογιστηρίου του 
Εφετείου, όπου και θα τηρείται το σχετικό αρχείο των 
συγκεκριμένων αποφάσεων. 

II) Επαναπροσδιορίζει και συμπληρώνει το αντικείμενο 
αρμοδιότητας των τμημάτων: 

α) Τμήμα της εκκαθάρισης των ποινών (5ο τμήμα). Στο 
τμήμα αυτό υπάγονται οι εξής εργασίες: Η δημοσίευ¬ 
ση των ποινικών αποφάσεων, η έκδοση απογράφων, η 
εκκαθάριση των χρηματικών ποινών, δικαστικών εξό¬ 
δων και των στερητικών της ελευθερίας ποινών, που 
μετατρέπονται σε χρηματικές, η βεβαίωση χρηματικών 
ποινών και δικαστικών εξόδων στις αρμόδιες Δ.Ο.Υ, η 
σύνταξη πινάκων εκκαθάρισης δοσοποίησης χρηματικών 
ποινών και η διαδικασία διεκπεραίωσής τους, η σύνταξη 
στατιστικών δελτίων, η άσκηση των ένδικων μέσων κατά 
των αποφάσεων των ποινικών δικαστηρίων, η έκδοση 
βεβαιώσεων περί του αμετακλήτου και πιστοποιητικών 
περί μη ασκήσεως ένδικων μέσων κατά των ποινικών 
αποφάσεων, η διαδικασία επιστροφής εγγυοδοσιών και 
η εκκαθάριση ποινικών αποληψίμων, η σύνταξη και υπο¬ 
βολή χρηματικών καταλόγων, φύλλων εκπτώσεως κ.λ.π. 

β) Τμήμα του Ποινικού Αρχείου (7ο τμήμα). Στο τμήμα 
αυτό υπάγονται οι εξής εργασίες: Η αρχειοθέτηση των 
αποφάσεων που παραδίδονται από το ποινικό τμήμα 
και των δικογραφιών, μετά την επιστροφή τους από 
την Εισαγγελία Εφετών, η έκδοση δελτίων ποινικών 
Μητρώων, και στατιστικών δελτίων, καθώς και η διεκπε¬ 
ραίωσή τους, η συσχέτιση εγγράφων και διεκπεραίωση 
αλληλογραφίας που αφορά δικογραφίες και αποφάσεις 
αρχειοθετημένες, η εξυπηρέτηση πολιτών, δικηγόρων 
κ.λπ., η χορήγηση αντιγράφων ποινικών αποφάσεων, 
καθώς και των περιεχομένων στις ποινικές δικογραφίες 
εγγράφων. 

γ) Ποινικό τμήμα (4ο τμήμα). Στο τμήμα αυτό υπάγο¬ 
νται οι εξής εργασίες: Η εκτέλεση των καθηκόντων των 
γραμματέων της έδρας όλων των ποινικών δικαστηρίων 
και ειδικότερα η συμμετοχή στη σύνθεση όλων των 
ποινικών δικαστηρίων, η σύνταξη των πρακτικών και 
η καθαρογραφή των αποφάσεων, η έκδοση αποσπα¬ 
σμάτων των ποινικών αποφάσεων, η διακίνηση όλων 
των ποινικών αποφάσεων και δικογραφιών από την 
παράδοσή τους στο ποινικό τμήμα, μετά τη δημοσί¬ 
ευση των αποφάσεων στο τμήμα εκκαθάρισης, μέχρι 
την παράδοση των αποφάσεων στο ποινικό αρχείο 


και την αποστολή των δικογραφιών στην Εισαγγελία 
Εφετών (διακίνηση των αποφάσεων προς τον Πρόε¬ 
δρο του δικαστηρίου για σκεπτικό, θεώρηση, υπογραφή, 
παραλαβή και καταχώριση των αποφάσεων στο ειδι¬ 
κό βιβλίο, εκτύπωση βεβαίωσης εγγραφής τους, που 
ενσωματώνεται στο πρωτότυπο, διακίνηση των δικο¬ 
γραφιών προς την Εισαγγελία με δελτίο αποστολής 
ανάλογου με το είδος κάθε απόφασης, διαβίβαση του 
πρωτοτύπου των αποφάσεων στο τμήμα του ποινικού 
αρχείου προς αρχειοθέτηση), η παροχή πληροφοριών 
στους ενδιαφερομένους, η μεταφορά και παράδοση 
των αποσπασμάτων των ποινικών αποφάσεων στην Ει¬ 
σαγγελία, οι ενέργειες που απαιτούνται για την αμοιβή 
των αυτεπαγγέλτως από το δικαστήριο διοριζόμενων 
δικηγόρων, η κατάρτιση πινάκων για την εκκρεμότητα 
των ποινικών δικαστών και πινάκων διμήνου για την 
απασχόληση και παραγωγικότητά τους, καθώς και οι 
ενέργειες που απαιτούνται για την έκδοση διατάξεων 
διόρθωσης των πρακτικών (κλήσεις διαδίκων, καθαρο- 
γραφή των διατάξεων κ.λπ.). Επιπλέον, στο τμήμα αυτό, 
θα λειτουργεί γραφείο γραμματείας ποινικού τμήματος, 
υποστηριζόμενο από έναν ακόμη υπάλληλο, εκτός των 
γραμματέων έδρας των ποινικών δικαστηρίων. 

Κρίθηκε, αποφασίστηκε και εκδόθηκε, στην Αθήνα, 
στις 15 Σεπτεμβρίου 2014. 

Ο Πρόεδρος 

ΑΘΑΝΑΣΙΟΣ ΚΟΥΤΡΟΜΑΝΟΣ 

-♦- 

Αριθμ. απόφ. 35/2014 (3) 

Έγκριση της τροποποίησης και διόρθωσης του Κανονι¬ 
σμού Εσωτερικής Υπηρεσίας του Πρωτοδικείου Θεσ¬ 
σαλονίκης, που επήλθε με την υπ’ αριθμ. 5/2014 από¬ 
φαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 15 Σεπτεμβρίου 2014, ημέρα Δευτέρα και ώρα 
ΙΟ.ΟΟ', στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988), όπως 
ισχύει σήμερα, Ολομέλεια σε Συμβούλιο, στην οποία 
έλαβαν μέρος οι: 1) Αθανάσιος Κουτρομάνος, Πρόεδρος 
του Αρείου Πάγου, 2) Ιωάννης Σίδερης, 3) Δήμητρα Πα- 
ναντωνοπούλου, 4) Νικόλαος Λεοντής, 5) Σπυρίδων Μι- 
τσιάλης, 6) Βιολέττα Κυτέα, 7) Γεώργιος Γεωργέλλης, 
8) Παναγιώτης Ρουμπής, Αντιπρόεδροι του Αρείου Πά¬ 
γου, 9) Ανδρέας Δουλγεράκης, 10) Κωνσταντίνος Φρά- 
γκος, 11) Νικόλαος Πάσσος - Εισηγητής, 12) Αικατερίνη 
Βασιλακοπούλου-Κατσαβριά, 13) Ιωάννης Γιαννακόπου- 
λος, 14) Χρυσόστομος Ευαγγέλου, 15) Δημήτριος Κρά- 
νης, 16) Χριστόφορος Κοσμίδης, 17) Ευφημία Λαμπρο- 
πούλου, 18) Δημήτριος Κόμης, 19) Αντώνιος Ζευγώλης, 
20) Ασπασία Καρέλλου, 21) Γεράσιμος Φουρλάνος, 
22) Αργύριος Σταυράκης, 23) Ιωάννα Πετροπούλου, 
24) Στυλιανή Γιαννούκου, 25) Ειρήνη Κιουρκτσόγλου- 
Πετρουλάκη, 26) Εμμανουήλ Κλαδογένης, 27) Χρυσού- 
λα Παρασκευά, 28) Μαρία Γαλάνη - Λεοναρδοπούλου, 
29) Μιχαήλ Αυγουλέας, 30) Βασίλειος Καπελούζος, 
31) Παναγιώτης Χατζηπαναγιώτης, 32) Ιωσήφ Τσαλαγα- 

νίδης, 33) Πόνος Πετρόπουλος, 34) Ευγενία Προγάκη, 
35) Αγγελική Αλειφεροπούλου, 36) Ασπασία Μαγιάκου, 
37) Χαράλαμπος Καλαματιανός, 38) Γεώργιος Λέκκας, 
39)Αθανάσιος Καγκάνης, 40) Ειρήνη Καλού, 41) Δημήτρι- 
ος Χονδρογιάννης, 42) Αρτεμίσια Παναγιώτου, 43) Χαρά¬ 
λαμπος Μαχαίρας, 44) Σοφία Ντάντου, 45) Παναγιώτης 
Κατσιρούμπας, 46) Χρήστος Βρυνιώτης, 47) Δημήτριος 
Γεώργας, 48) Δημήτριος Τζιούβας και 49) Ιωάννης Μαγ- 
γίνας, Αρεοπαγίτες. Κωλύονται και δεν παρέστησαν οι 
λοιποί Αντιπρόεδροι του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου 
Ευτέρπη Κουτζαμάνη και η Γραμματέας της Ολομέλει¬ 
ας Μάρθα Ψαραύτη, Προϊσταμένη της Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 60 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι, από τους 71 υπη- 
ρετούντες Δικαστές, είναι παρόντες οι αναφερόμενοι 
στην αρχή της παρούσας σαράντα εννέα (49), δηλαδή 
είναι παρόντα περισσότερα από τα μισό μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του ν. 1756/1988, όπως ισχύει).Στη συνέχεια, ο 
Πρόεδρος κήρυξε την έναρξη της συνεδρίασης. 

Η Ολομέλεια του Αρείου Πάγου συγκλήθηκε νομίμως, 
με την από 8-9-2014 έγγραφη πρόσκληση του Προέδρου 
του Αρείου Πάγου, προς τους υπηρετούντες στον Αρειο 
Πάγο δικαστικούς λειτουργούς (άρθρο 14 παρ. 2 εδ. α' 
ν. 1756/1988, όπως αντικ. από το άρθρο 3 παρ. 1 του 
ν. 1868/1989), προκειμένου να αποφασίσει για την έγκρι¬ 
ση ή μη της υπ’ αριθμ. 5/2014 απόφασης της Ολομέλειας 
του Πρωτοδικείου Θεσσαλονίκης, η οποία διαβιβάσθηκε 
με το υπ’ αριθμ. 1572/7-7-2014 έγγραφο του Προέδρου 
του Τριμελούς Συμβουλίου Διευθύνσεως του ως άνω 
Πρωτοδικείου, Παναγιώτη Παυλίδη, Εφέτη, το οποίο έχει 
ως ακολούθως: «Εχουμε την τιμή να Σας υποβάλλουμε 
δύο (2) επικυρωμένα υπηρεσιακά αντίγραφα της με αριθ. 
5/2014 απόφασης της Ολομέλειας του Δικαστηρίου των 
Πρωτοδικών Θεσσαλονίκης, με την οποία τροποποιείται 
ο Κανονισμός Εσωτερικής Υπηρεσίας του Πρωτοδικείου, 
προκειμένου να εγκριθεί από την Ολομέλεια του Δικα¬ 
στηρίου Σας, σύμφωνα με τις διατάξεις του άρθρου 86 
παρ. 2 Ν. 4055/2012». 

Ο Εισηγητής - Αρεοπαγίτης Νικόλαος Πάσσος, αφού 
έθεσε υπόψη των μελών της Ολομέλειας: α. το παραπά¬ 
νω έγγραφο του Προέδρου του Τριμελούς Συμβουλίου 
Διευθύνσεως του Πρωτοδικείου Θεσσαλονίκης και β. την 
υπό κρίση υπ’ αριθμ. 5/2014 απόφαση της Ολομέλειας 
του εν λόγω Πρωτοδικείου, εισηγήθηκε την έγκριση της 
τροποποίησης και διόρθωσης του Κανονισμού Εσωτε¬ 
ρικής Υπηρεσίας του, σύμφωνα με την υπ’ αριθμ. 5/2014 
απόφαση της Ολομέλειας αυτού, όπως αναφέρεται στο 
σκεπτικό της παρούσας. 

Η Εισαγγελέας του Αρείου Πάγου Ευτέρπη Κουτζα¬ 
μάνη, αφού ανέπτυξε την πρότασή της, η οποία ήταν 
σύμφωνη με την άποψη του Εισηγητή, στη συνέχεια, 
αποχώρησε από την Ολομέλεια, σύμφωνα με το άρθρο 


14 παρ. 1 εδ. γ' του ν. 1756/1988, όπως αντικ. με το άρθρο 
4 παρ. 1 του ν. 3388/2005. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρθρου 
17 του Ν. 1756/1988 «Κώδικας οργανισμού δικαστηρίων 
και κατάστασης δικαστικών λειτουργών», όπως ισχύει 
μετά την αντικατάστασή του με το άρθρο 86 § 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαίω¬ 
μα συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και, αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων, 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Πρωτο¬ 
δικείου Θεσσαλονίκης, με την υπ’ αριθμ. 5/2014 απόφασή 
της, τροποποίησε τις διατάξεις των άρθρων 12 και 15 και 
διόρθωσε τα γραφικά λάθη, τα οποία εκ παραδρομής 
παρεισέφρησαν στην κωδικοποίηση του άρθρου 18 του 
ισχύοντος Κανονισμού Εσωτερικής Υπηρεσίας του δικα¬ 
στηρίου αυτού, όπως αυτός κωδικοποιήθηκε και διαμορ¬ 
φώθηκε σε ενιαίο κείμενο με την 7/2013 απόφαση της 
ίδιας Ολομέλειας, εγκρίθηκε δε με την 41/2013 απόφαση 
της Ολομέλειας του Αρείου Πάγου και δημοσιεύθηκε 
στο ΦΕΚ 2751/29-10-2013 τεύχος Δεύτερο. Ειδικότερα, η 
Ολομέλεια έκρινε αναγκαία την τροποποίηση των άρ¬ 
θρων 12 και 15, καθόσον, σύμφωνα με τις διατάξεις του 
Ν. 4239/2014, οποιοσδήποτε από τους διαδίκους, που 
έλαβε μέρος σε δίκη ενώπιον των πολιτικών δικαστη¬ 
ρίων, μπορεί να ζητήσει με αίτηση δίκαιη ικανοποίηση 
προβάλλοντας ότι η διαδικασία για την εκδίκαση της 
υπόθεσης καθυστέρησε αδικαιολόγητα (άρθρο 1). Η αρ¬ 
μοδιότητα προς εκδίκαση της αίτησης για δίκαιη ικανο¬ 
ποίηση, όταν αφορά καθυστέρηση εκδίκασης υπόθεσης 
ενώπιον του πρωτοδικείου, ανατίθεται σε Πρόεδρο Πρω¬ 
τοδικών του δικαστηρίου που εξέδωσε την απόφαση, ο 
οποίος ορίζεται στην αρχή κάθε δικαστικού έτους από 
τον πρόεδρο του τριμελούς συμβουλίου διεύθυνσης του 
πρωτοδικείου (άρθρο 2). Η αίτηση ασκείται ανά βαθμό 
δικαιοδοσίας εντός προθεσμίας έξι (6) μηνών από τη 
δημοσίευση της οριστικής απόφασης του δικαστηρίου 
που εκδόθηκε μετά από δίκη για την οποία ο αϊτών πα- 
ραπονείται ότι υπήρξε υπέρβαση της εύλογης διάρκειάς 
της, στρέφεται δε κατά του Ελληνικού Δημοσίου νομί¬ 
μως εκπροσωπούμενου από τον Υπουργό Οικονομικών 
(άρθρο 3) και ο Πρόεδρος της Τριμελούς Συμβουλίου 
Διεύθυνσης του Δικαστηρίου, που εξέδωσε την απόφα¬ 
ση επί της δίκης για την οποία ζητείται δίκαιη ικανο¬ 
ποίηση, λόγω υπέρβασης της διάρκειας αυτής, ορίζει με 
πράξη του Πρόεδρο Πρωτοδικών για την εκδίκαση της 
(άρθρο 4). Κατόπιν τούτων η Ολομέλεια του Πρωτοδι¬ 
κείου Θεσσαλονίκης έκρινε ότι για την εκδίκαση των 
ανωτέρω υποθέσεων, απαιτείται η προσθήκη επιπλέον 
πινακίου Δ', και ως εκ τούτου τα άρθρα 12 και 15 πρέπει 
να διαμορφωθούν, σύμφωνα με το διατακτικό της υπό 
κρίση απόφασης της Ολομέλειάς του. 

Επίσης, με την υπό κρίση απόφαση διορθώθηκαν γρα¬ 
φικά λάθη, που εκ παραδρομής παρεισέφρησαν στην 
κωδικοποίηση του άρθρου 18 του ισχύοντος Κανονισμού 
Εσωτερικής Υπηρεσίας του Πρωτοδικείου Θεσσαλονί¬ 
κης, διαμορφώνοντας τη συγκεκριμένη διάταξη από το 
εσφαλμένο: «Άρθρο 18ο .2. Οι υποθέσεις που υπά¬ 

γονται στα τμήματα 10ο, 12ο και 13ο του Μονομελούς 
Πρωτοδικείου (καθορισμός προσωρινής αποζημιώσεως 
από αναγκαστική απαλλοτρίωση, υποθέσεις εκούσιας 
δικαιοδοσίας, υποθέσεις ασφαλιστικών μέτρων) δικάζο¬ 
νται.», στο ορθό: «Άρθρο 18ο.2. Οι υποθέσεις που 

υπάγονται στα τμήματα 5ο, 11ο και 12ο του Μονομελούς 
Πρωτοδικείου (υποθέσεις αναγκαστικών απαλλοτριώ¬ 
σεων, υποθέσεις εκούσιας δικαιοδοσίας και υποθέσεις 
ασφαλιστικών μέτρων αντίστοιχα) δικάζονται.». 

Κατόπιν τούτων, η Ολομέλεια του Δικαστηρίου τούτου, 
μετά από ανταλλαγή απόψεων μεταξύ των μελών της 
και την τήρηση της νόμιμης διαδικασίας, έκρινε ομόφω¬ 
να ότι πρέπει να εγκριθεί η γενομένη τροποποίηση και 
διόρθωση του Κανονισμού Εσωτερικής Υπηρεσίας του 
Πρωτοδικείου Θεσσαλονίκης, όπως ειδικότερα αναφέ- 
ρεται στο διατακτικό της παρούσας. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την υπ’ αριθμ. 5/4-7-2014 απόφαση της Ολομέ¬ 
λειας του Πρωτοδικείου Θεσσαλονίκης και την δί αυτής 
τροποποίηση και διόρθωση του Κανονισμού Εσωτερικής 
Υπηρεσίας του, ως ακολούθως: 

Α. ΤΡΟΠΟΠΟΙΕΙ τις διατάξεις των άρθρων 12 και 15 του 
Κανονισμού Εσωτερικής Υπηρεσίας του Πρωτοδικείου 
Θεσσαλονίκης, που κωδικοποιήθηκε και διαμορφώθηκε 
σε ενιαίο κείμενο με την 7/2013 απόφαση της Ολο- 
μέλειάς του, εγκρίθηκε με την 41/2013 απόφαση της 
Ολομέλειας του Αρείου Πάγου και δημοσιεύθηκε στο 
Φ.Ε.Κ. 2751/29-10-2013 τεύχος Δεύτερο, ως ακολούθως: 

Αρθρο 12ο 

ΠΕΜΠΤΟ ΤΜΗΜΑ (ΔΗΜΟΣΙΟΥ): Συνεδριάζει την πρώτη 
και τρίτη Παρασκευή κάθε μηνάς, την τέταρτη Τρίτη, 
καθώς και την πρώτη και τρίτη Πέμπτη κάθε μηνός. 


Δικάζει υποθέσεις όμοιες με εκείνες που δικάζει το Σ' 
Τμήμα του Πολυμελούς Πρωτοδικείου, που υπάγονται 
στην αρμοδιότητά του. Τηρείται πινάκιο υπό στοιχείο 
Ε' καθώς και έκθεμα υπό στοιχείο Α' για τις υποθέσεις 
απαλλοτριώσεων, που συνεδριάζει τη δεύτερη Τρίτη 
εκάστου μηνός, τις ανωτέρω δε υποθέσεις δικάζουν 
οι δικαστές που υπηρετούν στο Σ' Τμήμα του Πολυ¬ 
μελούς Πρωτοδικείου. Επίσης τηρείται πινάκιο Δ', για 
την εκδίκαση των αιτήσεων δίκαιης ικανοποίησης λόγω 
υπέρβασης της εύλογης διάρκειας της δίκης κατά τους 
όρους του Ν. 4239/2014, που συνεδριάζει την πρώτη και 
τρίτη Πέμπτη εκάστου μηνός, τις εν λόγω δε υποθέσεις 
δικάζουν οι Πρόεδροι που υπηρετούν στο Σ’ Τμήμα (Δη¬ 
μοσίου) του Πολυμελούς Πρωτοδικείου. 

Αρθρο 15ο 

.2. Ο αριθμός των υποθέσεων.β) για τα 

πινάκια Δ’ και Ε’ του ΠΕΜΠΤΟΥ ΤΜΗΜΑΤΟΣ, .τις 

δεκατρείς (13) υποθέσεις,.... 

Β. ΔΙΟΡΘΩΝΕΙ τα γραφικά λάθη, τα οποία εκ παρα¬ 
δρομής παρεισέφρησαν στην κωδικοποίηση του άρθρου 
18 του Κανονισμού Εσωτερικής Υπηρεσίας του Πρωτο¬ 
δικείου Θεσσαλονίκης και συγκεκριμένα διορθώνει τη 
συγκεκριμένη διάταξη από το εσφαλμένο: «Αρθρο 18ο 

.2. Οι υποθέσεις που υπάγονται στα τμήματα 10ο, 

12ο και 13ο του Μονομελούς Πρωτοδικείου (καθορισμός 
προσωρινής αποζημιώσεως από αναγκαστική απαλλο¬ 
τρίωση, υποθέσεις εκούσιας δικαιοδοσίας, υποθέσεις 

ασφαλιστικών μέτρων) δικάζονται.», στο ορθό: «Αρθρο 

18ο.2. Οι υποθέσεις που υπάγονται στα τμήματα 5ο, 

11ο και 12ο του Μονομελούς Πρωτοδικείου (υποθέσεις 
αναγκαστικών απαλλοτριώσεων, υποθέσεις εκούσιας 
δικαιοδοσίας και υποθέσεις ασφαλιστικών μέτρων αντί¬ 
στοιχα) δικάζονται.». 

Κρίθηκε, αποφασίστηκε και εκδόθηκε, στην Αθήνα, 
στις 15 Σεπτεμβρίου 2014. 

Ο Πρόεδρος 

ΑΘΑΝΑΣΙΟΣ ΚΟΥΤΡΟΜΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τσιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9τ - β-αΐ3ΐΙ: ννβόπΐ33ί6Γ.βΙ@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020275515 10140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































